MSPMC IN SORKAR PROJECT PAWIMAWH TE AN HMALAKNA ENFIAH ZUI ZEL,"1192/2024-2025 Aizawl, 16.07.20234: Nimin (16.7.2024, Thawhtanni) khan Mizoram State Project Monitoring Committee chuan Upgradation of Cardiology Department, Civil Hopital, Aizawl; Construction of AYUSH Development Centre, MINECO leh Establishment of Veterinary Information & Resource Centre, Khatla sak hna kal mek chu an endik a. MSPMC Team-te hi Pu R. Lal Rinawma, IRS (Rtd.), Vice Chairman hovin an thawkchhuak a ni. MSPMC Team-te hian Cardiology Department tih changtlunna hna kal mek te uluk takin an endik a, Cardiology Department hman lai mek hi hna tan anih theih nan suan mai na tur hmun awl remchang a awm loh avanga hnathawh kawnga harsatna an tawh leh Sorkar atanga sum release har avanga harsatna an tawh hrang hrangte sut kian dan tur sawiho a ni bawk. AYUSH  Development Centre, MINECO building chu chhawng 4 a sak tura ruahman chu MSPMC Team te hian Plan anga sak a ni em tih uluk takin an endik bawk a. NEC Fund Rs. 264.16 lakhs senga sak niin, a hna hi 50% zawh tawh a ni. Ruahman ang taka a puitlin theih nan hmalak zui dan tur hrang hrangte MSPMC Team-te hian Nodal & Implementing Department hotute leh contractor te hi an sawipui bawk. Chawhnu khan MSPMC Team-te hian Establishment of Veterinary Information & Resource Centre, Khatla sak hna chu an endik bawk a. A building hi NEC Fund, Rs. 339.25 lakhs senga sak niin, a hna hi 35% zawh tawh a ni a, September, 2025 a zawh tura ruahman a ni. He building sak hna kal mek hi tha tak leh chak taka a kal theihna tura hmalak chhunzawm dan tur Nodal & Implementing Department hotute leh contractor-te sawipui a ni bawk. Hnathawh enfiahnaah hian Vice Chairman hovin Er. Lalthanzuala Ralte, Secretary MSPMC; Arch. George Lalzuia, Member; Pu Lalbiakmawia Khiangte, Member; Pi Lalremsangi Fanai, Member; Pi Vanchhungi, Task Force (MSPMC) leh Pu Vannunmawia, PS to Vice Chairman ten an tawiawm a ni. Attachment Loading attachment...",Dated: 16 th Jul 24 2:03 PM,https://dipr.mizoram.gov.in/post/mspmc-in-sorkar-project-pawimawh-te-an-hmalakna-enfiah-zui-zel